Kurzus kódja: BBN-FIL-234.05; FLN-208.08 	
Kurzus megnevezése: John Locke ismeretelmélete és metafizikája; szeminárium	
Kurzus előadója: Faragó-Szabó István; farago-szabo@freemail.hu	
Kurzus helye és ideje: Csütörtök 12 -13. 30; I/129 tanári szoba.	

Kurzus előfeltétele(i): A Locke-ot megelőző jelentősebb újkori brit (Bacon, Hobbes) és kontinentális filozófusok (Montaigne, Descartes) ismerete	
A jegyszerzés módja(i): Lsd. “Követelmények” rovatban	
Követelmények: 
-	1. Aktív részvétel a szemináriumi munkában
-	2. Előre megadott témából szemináriumi kiselőadás (max. 30’)
-	3. A szeminárium témájához kapcsolódó (szabadon választott), 3 oldalnál (12, 1.5)  nem hosszabb terjedelmű, írásos problémaelemzés. Beadás határideje: máj. 15 
-	Módja: E-mail melléklet, vagy nyomtatott formátum. 
A szemináriumi jegy megszerzéséhez mindhárom követelmény teljesítése szükséges.

Kurzus leírása, tematikája:

A hagyományos filozófiatörténetek Locke-ot a jellemzően angolszász gondolkodás, az empirizmus atyjaként mutatják be. Az I. könyvet elfoglaló innátizmus-kritika ezt ugyan részlegesen megerősíteni látszik, de az általános ideákról szóló elképzelései, szubsztancia-elmélete, vagy a matematikai ismereteket a tudás mintájának tekintő felfogása már első pillantásra sem támasztják alá ezt a tézist. A félév során elsősorban (de nem kizárólag) Locke episztemológiai, nyelvfilozófiai, elmefilozófiai vagy metafizikai nézeteivel foglalkozunk. Locke rendszere, az “új tudomány”, a mechanika kontextusában született, s ő maga is e kihívásra adott válasznak tekintette filozófiáját. Ez a frissiben kidolgozott, az arisztotelészivel szembenálló tudományelmélet – ismeretelméletéhez hasonlóan – azért követel a megszokottnál nagyobb figyelmet, mert közel két és fél évszázadon át meghatározta a természettudomány filozófiai hátterét.
Főbb témáink: 
Locke ideafelfogása (a Descartes-ival szembeállítva)
Az I/II minőségek tézise (származása, a mellette/ellene szóló érvek
Szubsztancia-felfogása
A személyes azonosság tézise
Az akarat locke-i elemzése
Nyelvfilozófiája
A tudás formái	

A kurzushoz tartozó kötelező irodalom:
Részletek John Locke, Értekezés az emberi természetről  c. művéből (új fordítás! Osiris, 2003) 
I könyv  I-IV fej. ; II könyv:  I – XII fej., valamint XX-XXVIII fej.; III. könyv I-XII fej.; IV könyv: I – XI fej.
Forrai Gábor, A jelek tana: Locke ismeretelmélete és metafizikája (L’Harmattan, 2005)

A kurzushoz tartozó ajánlott irodalom:
Hobbes, Leviathán, Helikon, 1970, 13 –315
Bacon, Novum Organon I, Filozófiatörténeti szöveggyűjtemény, Tankönyvkiadó, 176 –213	

Fontosabb másodlagos irodalom: 
Yolton, John Locke, and the Way of Ideas, London, 1956
Mabbott, John Locke, Macmillan, 1985
Mackie, Problems from Locke, Oxford, Clarendon, 1985
Locke and Berkeley, eds.: C. B. Martin and D. M. Armstrong, Macmillan, 1976.
Az egyes problémákhoz:
John Locke, Critical Assessment, IV., ed. R. Aschcraft, Routledge, 1993